Държавен вестник, бр. 26, 2011 г., стр. 53

БРОЙ  26	
Д Ъ Р Ж А В Е Н  В Е С Т Н И К 	
СТР.  53  
4. дали има вписан или заявен за вписване 
с приложение към същото заявление сегмент, 
с който се представят данните в заявлението 
за електронната услуга; ако няма, проверява 
се дали закон предвижда особена форма за 
заявяване на електронната услуга;
5. дали заявлението, съответно отговорите 
по услугата, отговарят на изискванията на 
нормативната уредба по отношение на пре­
доставянето на конкретната услуга; 
6. дали е вписано сертифицирано приложе­
ние в списъка на сертифицираните информа­
ционни системи, даващо възможност за пълно, 
точно и вярно редактиране на съдържанието на 
данните в заявлението за електронната услуга; 
тази проверка не се прави, ако закон предвижда 
особена форма за заявяване на електронната 
услуга; ако заявителят е посочил, че такова 
приложение е в процес на сертификация, се 
проверява дали посоченото акредитирано лице 
е започнало сертификацията; в този случай за 
статус на услугата се посочва „приложение за 
редактиране в процедура по сертификация“; 
Съветът по вписванията служебно следи за 
сертификацията на приложението; ако поради 
сертификацията има промяна във вписаните 
за услугата и съответстващите информационни 
обекти обстоятелства, заявителят е длъжен 
да заяви тази промяна;
7. дали има вписани или заявени за впис­
ване с приложения към същото заявление 
документи, с които се представят данните 
в отговор по заявена електронна услуга или 
когато резултатът от изпълнението на услугата 
е административен акт, изразяващ се в дейст­
вие по вписване в публичен регистър, дали е 
посочен уникалният регистров идентификатор 
на регистъра, в който се извършва вписването; 
проверява се списъкът с документи – отговори 
за наличие на дублиран документ; при липса 
на такъв се проверява дали нормативен акт 
не предвижда особена форма за отговор на 
електронната услуга;
8. дали има вписан или заявен за вписване 
с приложение към същото заявление доку­
мент, с който се отказва извършването на 
електронната услуга; при липса на такъв се 
прави проверка дали съгласно нормативната 
уредба за административната услуга не може 
да се прави отказ;
9. ако услугата е вътрешна електронна 
административна услуга, се проверява дали 
нормативен акт определя само определен кръг 
от лица по чл. 2, ал. 1 ЗЕУ да имат право 
на достъп до данните, предоставяни с нея; в 
този случай се определя списъкът от лицата, 
нормативният акт и условията, при които 
могат да ги получат;
10. дали в списъка с доставчици е посочен 
поне един доставчик на електронната услуга;
11. ако заявената услуга се предоставя от 
повече от едно лице по чл.2, ал. 1 ЗЕУ, се 
прави съгласуване с представители на групите 
лица по чл. 2, ал. 1 ЗЕУ;
12. в случай, че има вече вписана услуга 
със същото съдържание, се допълва само спи­
съкът с доставчици на услугата; ако услугата 
се заяви с различно съдържание, за нея се 
прилагат резултатите от съгласуването при 
първоначалното вписване или по преценка 
на Съвета по вписванията се прави ново 
съгласуване;
13. при заявено вписване на комплексна 
услуга се проверява дали в описанието на 
комплексната услуга са посочени УРИ на 
всички услуги, които участват в описанието 
на процедурите за предоставянето на ком­
плексната услуга.
Чл. 67. Ако при извършване на някоя от 
проверките по предходния член се установи 
несъответствие, на заявителя се изпраща 
съобщение за отстраняването му.
Чл. 68. Когато услугата е вече вписана, 
заявяването на промяна или допълване се 
извършва, като се посочи УРИ на услугата, 
а за обстоятелството, което се променя, се 
въвежда пълното съдържание, което следва 
да бъде вписано. В този случай проверките се 
извършват само по отношение на променените 
и допълнените обстоятелства.
Допълнителна разпоредба
§ 1. По смисъла на тази инструкция използ­
ваните думи и изрази имат следното значение:
1. „Енкодинг“ е кодова таблица, опреде­
ляща съответствието между даден набор от 
символи и съответстващия на всеки символ 
числен код.
2. „Фасет“ е понятие, част от XML Schema 
стандарта, което задава определен вид огра­
ничение за дефиниция на тип, базиран на 
вече дефиниран тип.
Заключителна разпоредба
§ 2. Инструкцията се приема на основание 
чл. 10 от Наредбата за регистрите на инфор­
мационните обекти и на електронните услуги, 
приета с ПМС № 98 от 2008 г. (обн., ДВ, бр. 48 
от 2008 г.; изм., бр. 58 и 102 от 2010 г.).
Министър: Ал. Цветков 
Приложение № 1 
към чл. 1, ал. 2
Критерии за формиране наименованията и 
конструкцията на данните на дефинициите 
на информационните обекти в XML формат
I. Общи изисквания
1. За описание на XML структурата на ин­
формационните обекти трябва да се използва 
стандартът XML Schema Definition Language 
(XSD) 1.0, основан на Препоръка XML Schema 
на Работна група „XML Schema Working Group“ 
на консорциума W3C.